  Майя Бывальцева «Школальное молоко» программая Удмуртиысь 1-4 классъёсын дышетскись 53 сюрс 214 пиналъёс котькуд нунал элькунын поттэм пайдалыко но витаминъёсын узырмытэм йӧлэз юо. Со сярысь улосвылысь гурт возёсъя но сиён-юонъя министерстволэн пресс-службаез ивортӥз. Йӧл юон но йӧллэсь сиёнъёсты сиён кулэсмон Удмуртиын уз луы шуыса малпасько – ми туннэ трос йӧл поттӥськомы ваньзэ сое элькунамы переработать кариськомы. Одӥг адямилы араз 500 килограмм вуз поттӥськомы Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрШколаын дышетскисьёс нуналаз 8 тонна пала йӧл юо. «Школьное молоко» программа 15 ар ужа ни. Сое улонэ пыӵатӥсь улосвылъёсын отчы 20 миллион пиналъёс пыриськизы, тросэз школаез но йылпумъязы ни. Трос аръёс ӵоже программез быдэсъян бордын «Здоровье наших детей» огазеяськон ужа. 2018-2019 аръёсы со кунысь 71 улосвылъёсын кык сюрслэсь трос урокъёс ортчытӥз, кытын котькуд нунал йӧл юонлэсь кулэлыксэ валэктӥзы. Милемлы туж кулэ, лмед валалозы шуыса, мар кулэ соослы тазалыксэс юнматон понна. Ми йӧллэн но тазалыко сиськонлэн пайдалыкез сярысь урокъёс ортчытъяськом, соос бере пиналъёс асьэсос тазалыко сиськонэз бырйыны мед быгатозы Ольга Панова, «Школьное молоко» программалэн кивалтӥсез, «Здоровье наших детей» огазеяськонлэн президентэзПрограммалы луыса тазалыко пиналъёслэн лыдзы 4,5 процентлы йылӥз. Удмуртиысь тазаылкез утёнъя министрестволэн ивортмэезъя, 80,4 процентэзлэн школаын дышетскисьёслэн мугорзы умой юнма. Тодэ вайытом, 2019-тӥ арын Удмуртиысь сизьым школаосысь пиналъёс «Здоров от коров» вожвылъяськонын вормисьёс пӧлы сюризы.  ВАТСАН Удмуртия «Школьное молоко» программаез азинтӥсь тужгес мыло-кыдо улосвылъёс пӧлы пыре. Элькунысь дышетонъя но тодосъя министерство юрттэмен 2006-тӥ арысен «День школьного молока» но «Большие молочные игры», «Заботливый учитель», «Всё даётся нам легко, если пьём мы молоко», «Здоров от коров» выллем ужрадъёс ортчыло. Озьы шудон сямен пиналъёслы йӧллэн пайдалыкез сярысь верало валэкто Тегъёс: Тазалык Ижкар Удмуртия пиналъёс йӧл ОльгаАбрамова 100ар  